સિડનીઃ ભારતીય ટીમે કાંગારુંઓને હરાવીને ટી-૨૦ શ્રેણી જીતી લીધી. જ્યારે ટ્રોફી ઉઠાવવાનો વારો આવ્યો તો મંચ પર આખી ટીમ અને સપોર્ટ સ્ટાફ પણ પહોંચી ગયો. આ સમયે અચાનક ફોટો સેશન દરમિયાન ટ્રોફી એક દૂબળા-પાતળા છોકરાના હાથમાં આપી દેવામાં આવી, જે ટીમની વચ્ચે બેસીને ફોટોગ્રાફર્સ અને ફેન્સ માટે આકર્ષણનું કેન્દ્ર બની ગયો. કોણ છે આ જનાબ, તમારે જાણવું છે? અસલમાં આ છે રાઘવીન્દ્ર, જેને ભારતીય ક્રિકેટમાં પ્રેમથી રઘુના નામથી બોલાવાય છે.